ས་གཞི་འདིར་སྤྱིར་འགྱུར་བ་སྣ་ཚོགས་འབྱུང་བའི་རྒྱ་རྐྱེན་གཙོ་བོ་ནི་བཞི་སྟེ།དང་པོ་ནི།ཆུ་དང༌།འཁྱག་པ།རྫས།རྩི་ཤིང་སྐྱེ་བ་སོགས་ཀྱི་སྒོ་ནས་དང༌།ཡང་ས་གཞིའི་ཚ་ཚད་སོགས་ལ་འགྱུར་བ་ཕྱིན་ཏེ་ས་ཤུན་གྱི་བྲག་རྡོ་རྣམས་གས་པར་བརྟེན་ས་གཞི་ལ་འགྱུར་བ་ཆེན་པོ་འགྲོ་བཞིན་ཡོད།གཉིས་པ།འཇད་ཟ་དང༌།གསུམ་པ།ས་རྡོ་གྲངས་འབོར་མང་པོ་རང་གནས་ནས་ཁ་བྲལ་དུ་ཕྱིན་ཏེ་ས་རུད་དང་འདམ་རུད་སོགས་བྱུང་སྟེ་འགྱུར་བ་འགྲོ་བ་དང༌།བཞི་པ།ས་ཤུན་དང་ས་ཡོལ་གོང་མ་གཉིས་ལ་ས་རིམ་མི་འདྲ་བ་སུམ་ཅུ་ལྷག་ཙམ་ཡོད་པ་དང་ས་རིམ་དེ་དག་མུ་མཐུད་ནས་དལ་བུར་འགུལ་བསྐྱོད་བྱེད་པར་བརྟེན་ས་རིམ་འགའ་ཞིག་གཅིག་ཐོག་གཅིག་བརྩེགས་ཀྱིས་ས་ཤུན་འབུར་དུ་ཐོན་ཏེ་རི་བོ་སོགས་གསར་དུ་གྲུབ་པ་དང༌།མ་ཟད་དེའི་དབང་གིས་ས་ཡོམ་དང་མེ་རི་འཐོར་བ་སོགས་ཀྱང་འབྱུང་བཞིན་ཡོད།འོན་ཀྱང་ས་ཡོམ་མང་ཆེ་བ་ཞིག་འགུལ་ཤུགས་ཧ་ཅང་ཆུང་བས་ང་ཚོས་ཚོར་མི་ཐུབ་པ་ཡིན།